**Učebné osnovy**

**Predmet: Nemecký jazyk (2. CJ)**

**Ročník a trieda: 6. A,B,C,D**

**Počet vyuč. hod. ročne: 33**

**Počet vyuč. hod. týždenne: 1**

**1.Charakteristika predmetu:**

Požiadavky dnešného sveta dávajú do popredia rozhladného vzdelaného človeka s bohatou slovnou zásobou. Ovládanie jedného cudzieho jazyka v 21. storočí je pre orientáciu mladého človeka v spoločnosti nedostatočné. Dnešná doba si vyžaduje ovládanie viacerých jazykov. Preferovanie výučby viacerých cudzích jazykov zasiahlo aj naše školstvo a práve vďaka tomu zvýšil záujem o výučbu nemeckého jazyka. Jednou z najdôležitejších zložiek každého jazyka, nielen materinského, je komunikácia. Správna komunikácia, schopnosť porozumieť sa je veľmi dôležitá nielen pre poznanie kultúry danej krajiny, ale zároveň umožňuje občanom plne využívať slobodu pracovať alebo študovať v niektorom z členských štátov Európskej únie. Preto je veľmi dôležité vzbudiť čo najväčší záujem žiakov o jazyk a kultúru, a zároveň formovať ich pozitívny postoj. Chápanie získavania jazykových zručností v druhom cudzom jazyku umožňuje tak dnešnému mladému človeku žiť podľa vlastných predstáv a uspokojenia. Výučba nemeckého jazyka by tak mala viesť k rozvoju multikultúrnych kompetencií u žiakov ako aj k podpore ich mobility v rámci jednotlivých nemecky hovoriacich krajín.

**2. Ciele, predmetové spôsobilosti vychádzajúce z kľúčových spôsobilostí:**

Výsledkom vyučovania nemeckého jazyka ako druhého cudzieho jazyka je dosiahnutie úrovne A1. Cieľom je naučiť žiakov základné pojmy a frázy, získať všeobecné kompetencie a jazykové kompetencie. Kľúčovými kompetenciami sú: porozumieť (počúvanie a čítanie), hovoriť (vedieť sa opýtať, odpovedať na jednoduchú otázku) a písať (jednoduché vety a produktívne písomné aktivity).

**3. Metódy a formy práce, stratégie vyučovania:**

Vyučovanie nemeckého jazyka je založené na komuikatívnom- poznávacom princípe. Výučba má žiakov aktivizovať, vzbudiť záujem a pripraviť žiakov na život v spoločnosti. Metódy a formy práce sú motivačné rozprávanie, motivačný rozhovor, jazykové hry, dramatizácia, samostatná práca a práca v skupinách, práca so slovníkmi, metódy opakovania, upevňovania a precvičenia učiva.

Dôležitým predpokladom na úspešné dosiahnutie cieľov nemeckého jazyka je potrebné používať rôzne vyučovacie metódy. Dôležitá je aj uvoľnená a priateľská atmosféra. Učiteľ vystupuje ako koordinátor činností, pričom hlavnými aktérmi sú žiaci, ktorí sa majú prejavovať spontánne. Učiteľ má podporovať chuť žiaka do učenia a využiť jeho prirodzenú zvedavosť. Hodiny musia byť pestré aby dokázali udržať zanietenosť žiakov. K tomu je nápomocné využitie vhodných didaktických prostriedkov. Okrem zvyčajných didaktických prostriedkov sa na hodinách využíva aj hra a tvorivá aktivita zo strany žiakov (tvorba pozdravov, krátkych projektov dialógov atď.). Je potrebné umožniť žiakovi vnímať vyučovací proces všetkými zmyslami. Individuálny prístup zo strany učiteľa aktivizuje u jednotlivých žiakov záujem o jazyk, čo sa prejavuje v jeho tvorivej práci a samostatnom myslení. Nevyhnutným faktorom pri výučbe je systematické opakovanie, primeraná náročnosť, precvičovanie učiva.

**4. Požiadavky na výstup:**

Žiaci po ukončení šiesteho ročníka by mali ovládať základné komunikačné zručnosti. Majú primeranú slovnú zásobu viacerých tematických okruhov. Poznajú základné pravidlá tvorenia zložených alebo odvodených slov. Z oblasti gramatiky žiaci ovládajú základné vetné modely, tvorbu záporných a opytovacích viet. Používajú podstatné mená s členom určitým, neurčitým a bez člena a základné predložky. Ovládajú stupňovanie prídavných mien, časovanie pravidelných a vybraných silných slovies.

**5.** **Metódy a prostriedky hodnotenia**

* Hodnotenie výkonov žiakov sa uskutočňuje podľa všeobecných metodických pokynov formou primeranou veku. Žiaci sú hodnotení podľa – *Metodický pokyn* č. 22/*2011* na *hodnotenie žiakov základnej* školy zo dňa 1.mája 2011
* Predmet sa hodnotí známkou. Cieľom slovného hodnotenia je zohľadňovať vyjadrovacie schopnosti žiaka, kreativitu, rečové zručnosti a viesť žiakov k správnemu sebahodnoteniu. V priebehu školského roka sa uskutočňujú testy po každej lekcií, v ktorých učiteľ preveruje jazykové zručnnosti žiaka
* V popredí pritom stojí stupeň ovládania jazyka, len na okraji poznatky a vedomosti. Vecné poznatky majú slúžiť ako podklad pre hodnotenie len v nevyhnutnom rozsahu. Platia pokyny pre hodnotenie a známkovanie používané v školách v Slovenskej republike.
* Okrem formálnej známky musí byť pevnou súčasťou neformálneho zisťovania výkonov aj slovné hodnotenie ako informácia pre žiakov a rodičov.
* Celkové hodnotenie výkonu žiaka na konci školského roka sa má uskutočňovať každopádne kvalitatívne/holisticky. Pritom treba brať ohľad na nasledujúce komponenty:
1. stále výkony počas celého školského roka
2. pokrok v učení (sa)

**Previerky vedomostí podľa tematických okruhov učiva.**

Počet previerok určuje vyučujúci predmetu podľa možností a podmienok vyučovania. Vždy dbá na dodržanie psychohygienických predpisov.

**Hodnotenie previerok:**

|  |  |
| --- | --- |
| **Známka** | **Percentá** |
| **1** | **100 – 88** |
| **2** | **87 – 75** |
| **3** | **74 – 50** |
| **4** | **49 – 25** |
| **5** | **24 - 0** |

**:**

|  |  |  |  |  |
| --- | --- | --- | --- | --- |
| **Mesiac** | **Týždeň** | **Názov tematického celku a tém** | **Výkonový štandard****Vzdelávacie ciele** | **Poznámka** |
| IX. | 1 | Vitajte | Vedieť sa pozdraviť v nemeckom jazyku, poznať a prakticky používať odpovede na otázku: “Ako sa Ti darí?” |  |
|  | 2 | Kvíz | Pýtať sa na veci všeobecne známe, aby žiaci nadobudli istotu, že nemčinu zvládnu |  |
|  | 3 | Číslovky 1-10 | Poznať a vedieť používať číslovky 1-10Ovládať správnu výslovnosť: ie, ei, w, ß, ss | Nemecká abeceda |
|  | 4 | Tu sa hovorí po nemecky | Poznať po nemecky hovoriace krajiny, väčšie mestá | Mapa Nemecka |
| ::X. | 5 | Ako sa voláš? | Vedieť sa predstaviť, pýtať sa na meno, nemecká abeceda | Zdôrazniť význam kamarátstva |
|  | 6 | Kde bývaš? | Vedieť vysvetliť polohu mesta (obce) v krajine | Mapa SR, Mapa Žitného ostrova |
|  | 7 | Koľko máš rokov? | Poznať a vedieť číslovky 11-20Poznať a používať 8 základných farieb |  |
|  | 8 | Odkiaľ pochádzaš? | OpakovaniePoznať názvy krajín a ich zástavy | Mapa- Európa |
| XI. | 9 | Škola začína  | Vymenovanie učebných pomôcok |  |
|  | 10 | OpakovanieČíslovky do 100 | Poznať a vedieť používať číslovky do 100 po desiatkach |  |
|  | 11 | Aký je tvoj obľúbený predmet? | Napísať svoj vlastný rozvrh po nemecky |  |
|  | 12 | Spoločenská hra | Opakovanie učiva |  |
| XII. | 13 | Kto je to? | Rozprávanie o členoch rodiny - vlastnosti | Rodinné fotky |
|  | 14 | Vianoce | Poznať vianočné tradície v nemecky hovoriacich krajinách – vianočné koledy |  |
|  | 15 | Máš domáce zvieratá? | Podľa obrázkov pomenovať domáce zvieratá |  |
| I. | 16 | Máš rád zvieratá? | Opis domáceho zvieraťaPredstaviť jednoduchými vetami vlastné domáce zviera | Album o zvieratách |
|  | 17 | Janko a Marienka | Čítanie nemeckej rozprávky | Moje obľúbené knihy |
|  | 18 | Kedy máš narodeniny? | Podľa obrázkov vymenovať názvy mesiacoch a ročných období | Karty – ročné obdobia |
| II. | 19 | Radové číslovky | Opakovanie – základné číslovky, vytvoriť radové číslovky zo základných čísloviekUviesť presný dátum | Môj kalendár |
|  | 20 | Čo si dostal? | Vedieť vytvoriť perfekt pravidelných slovies | Gramatická tabuľka slovies |
|  | 21 | Čo robíš? | Rozhovor o činnostiachSilné slovesá:”geben, essen, nehmen” |  |
| III. | 22 | Aká je tvoja záľuba? | Vytvoriť otázky a odpovedať na otázky |  |
|  | 23 | Športuješ? | Rozhovor o obľúbenom športePýtať sa na rôzne športy |  |
|  | 24 | Čo robíš rád? | Vedieť jednoduchými vetami porozprávať čo rád a čo nerád robí |  |
| IV. | 25 | Opakovanie | Urobiť pohľadnicu a napísať blahoželanieUrobiť kalendár |  |
|  | 26 | Hudba a zbierky | Hudobné nástroje – nova slovná zásobaPrecvičiť nemeckú pieseň “Kuckuck” | Hra na gitare |
|  | 27 | Čo robíš cez víkend? | Porozumieť nahrávkeČasovanie slovies “fahren, sehen, sitzen” | Gramatická tabuľka slovies |
| V. | 28 | Čo pozeráš rád? | Vedieť sa spýtať a zároveň aj odpovedať na otázky | Televízne program |
|  | 29 | Ako často pozeráš televízor? | Prieskum o sledovaní TVVytvoriť otázky |  |
|  | 30 | Koľko je hodín? | Vedieť správne udávať čs | Náramkové hodinky |
| VI. | 31 | Kto je tvoja obľúbená hviezda? | Informácie o hviezdachVytvoriť otázky a odpovede | Fotky |
|  | 32 | Ako sa učíš po nemecky? | Komunikácia |  |
|  | 33 | Cvičenie | Vytvoriť dialógy |  |